بیرلشمیش میللت‌لر تشکیلاتی‌نین باش کاتیبی آنتونیو گوتررش میانمارنین نوبل موکافاتی آلمیش خاریجی ایشلر ناظیری و دؤولت موشاویری آونگ سان سو چی‌نین اؤلکه‌دکی وضعیتین نورماللاشدیریلماسی ایله علاقه‌دار سون فورصتی‌نین اولدوغونو بیلدیردی.
بیرلشمیش میللت‌لر تشکیلاتی‌نین باش کاتیبی آنتونیو گوترس بی.بی سی-نین HARDtalk پروقرامینا موصاحیبه وئردی.
گوتررش موصاحیبه‌ده میانمارنین نوبل موکافاتی آلمیش خاریجی ایشلر ناظیری و دؤولت موشاویری آونگ سان سو چی‌نین آراکان‌لی مسلمان‌لارلا باغلی (روهینگیا) تجلی تدبیرلر گؤرمه‌دیگی حالدا دهشت‌لی فاجعه‌لرین یاشاناجاغینی سؤیله‌دی.
باش کاتیب میانما‌رداکی دئموکراسی ایله علاقه‌دار جدی پروبلئم‌لرین اولدوغونو، اؤلکه‌ده اردونون تضییقی‌نین داوام ائتدیگینی قئید ائتدی.
گوتررش: "طبیعی کی اؤلکه‌نین لیدئرین‌دن وضعیته نظارت ائتمه‌سینی، اونو نورماللاشدیرماسی ایستیقامتینده فعالیت گؤسترمه‌سینی گؤزلییرم. بونو ائتمک اوچون سون فورصتی وار" دئدی.
بمت-نین باش کاتیبی اردونون هوجومونون "اتنیک تمیزلمه" کاراکتری آلا بیله جگی باره‌ده خبردارلیق ائتدی:"اگر وضعیت ایندی دوزلدیلمزسه، دهشت‌لی فاجعه یاشانا‌جاق و تأسف کی، بونون گله‌جکده نئجه دوز‌له‌بیله‌جگی ایله باغلی بیر فیکریم یوخ‌دور" ایفاده‌سینی ایشلتدی.
خاطیرلاداق کی، میانمار اوردوسونون سلاح‌لی میلیتان‌لارلا موباریزه بهانه سیله آراکاندا سیویل لره ائتدیگی هوجوم‌لاریندا آوقوستون 25-دن بو یانا مین‌لرله مسلمان هلاک اولوب. میانمار حکومتی بؤلگه‌یه گیریش و چیخیشا قاداغا قویدوغو اوچون اؤلدورولن سیویل سایی تام اولا‌راق معینلشدیریلمه‌ییب.
اوردونون هوجوم‌لاری نتیجه‌سینده تخمینن 200 کند اوردو و بوددیست میللتچی‌لر طرفین‌دن یاندیریلیب، و یا داغیدیلیب اون مین‌لرله آراکان مسلمانی هله ده بؤلگه‌دن قاچماغا چالیشیر. میانما‌ردان قاچان وطنداش‌لار داغ یول‌لاری، ناف چایی، و یا دنیز یولو ایله بانگلادئشه کئچیرلر.
آوقوستون 25-دن اعتباراً بنگلادش-ه تخمینن 400 آراکان مسلمانی گلیب.
